ועדת הכנסת, כנסת 20, פרוטוקול מספר 130, 2016-05-31 12:00

יואב קיש: אני פותח את הישיבה.

יואב קיש: בוא נעשה לפי סדר-היום.

יואב קיש: על סדר-היום המלצת ועדת הכנסת לחילופין בראשות החוץ והביטחון.

יואב קיש: אנחנו רוצים להודיע מטעם סיעת הליכוד, שבוועדת החוץ והביטחון חבר הכנסת אבי דיכטר יכהן כיושב-ראש הוועדה במקום השר צחי הנגבי.

משה גפני: השר צחי הנגבי.

יואב קיש: במקום השר צחי הנגבי, נכון.

<אתי בן יוסף: הוא עדיין חבר כנסת.

<אתי בן יוסף: לא נורבגי.

דוד ביטן: לא, תקציב זה הסעיף הבא.

דוד ביטן: קודם תצביע מי יהיה היו"ר.

יואב קיש: אז בוא נצביע על היו"ר.

יואב קיש: מי בעד?

יואב קיש: מי נגד?

יואב קיש: אין פה אף אחד.

<ארבל אסטרחן: ההמלצה תצטרך ללכת לוועדת החוץ והביטחון.

יואב קיש: ב-12:30, בסדר.

ירדנה מלר-הורוביץ: נכון, זו המלצת ועדת הכנסת.

יואב קיש: ועדת הכנסת המליצה פה אחד על חבר הכנסת אבי דיכטר כיושב-ראש ועדת החוץ והביטחון.

יואב קיש: אני מדלג על סעיף 2 ועובר לסעיף 3.

דוד ביטן: רגע, לא לא.

יואב קיש: לא זה, לא פה.

יואב קיש: לא, יש לי פה עוד כמה - - -

דוד ביטן: לא, שתדע, רק תקציב הביטחון אתה יכול לא להצביע, השאר כן.

יואב קיש: זה מה שאמרתי.

יואב קיש: אני מדלג על 2.

דוד ביטן: יש לך ב' וג' אבל.

יואב קיש: הכול בסדר.

יואב קיש: לא, אתה מקריא מפה, אני מקריא מרשימה אחרת.

יואב קיש: אתה רוצה להחליף?

משה גפני: אם אפשר על תקציב הביטחון, אני באמצע.

יואב קיש: אני מחכה לדיכטר, בסדר?

יואב קיש: הוא מגיע, הוא עולה לפה.

<שמואל לטקו: הוא כבר מגיע, גפני, הוא בדרך.

יואב קיש: הוא בדרך.

יואב קיש: אני פשוט מחכה שדיכטר יגיע.

משה גפני: זה לא קשור אליו.

יואב קיש: זה כן קשור.

דוד ביטן: לא, גם הוא.

דוד ביטן: כמו שאתה אומר למה לא, גם הוא אותו דבר.

יואב קיש: בדיוק.

משה גפני: בסדר.

ושינוי בהרכבן: א.

ושינוי בהרכבן: לתקציב הביטחון; ב.

ושינוי בהרכבן: להארכת תוקף חוק האזרחות; ג.

ושינוי בהרכבן: ליישומים ביומטריים.

יואב קיש: סעיף 2ב:

יואב קיש: בוועדה המשותפת של ועדת החוץ והביטחון וועדת הפנים והגנת הסביבה לדיון בהארכת תוקף חוק האזרחות והכניסה לישראל (הוראת שעה), 2003.

יואב קיש: מטעם ועדת החוץ והביטחון חבר הכנסת אברהם דיכטר יכהן כיושב-ראש הוועדה במקום השר חבר הכנסת צחי הנגבי.

יואב קיש: מי בעד?

יואב קיש: נגד?

יואב קיש: אין.

יואב קיש: בעד החילופין – פה אחד

יואב קיש: פה אחד.

יואב קיש: 2ג.

יואב קיש: בוועדה המשותפת ליישומים ביומטריים לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, 2009 – הרכבה הוא: יושב-ראש ועדת החוץ והביטחון הוא יושב-ראש הוועדה המשותפת לפי חוק הכללת אמצעי זיהוי ביומטריים - - -

משה גפני: מה זה הדבר הזה?

<ארבל אסטרחן: הביומטרי.

משה גפני: הביומטרי?

משה גפני: מה זה נוגע לוועדת החוץ והביטחון?

דוד ביטן: כן, יש שמה בחוק.

<ארבל אסטרחן: יש שם גם ועדה שעוסקת - - - סודיים.

דוד ביטן: יש ועדה מכוח כל מיני חוקים.

משה גפני: אבל מה זה הוועדה הזאת?

יואב קיש: היא תת-ועדה משותפת, שהיא כביכול מסווגת.

יואב קיש: ולכן מי שבראשות - - -

משה גפני: בראשותה עמד יושב-ראש הוועדה - - -

יואב קיש: כן, צחי.

משה גפני: טוב.

<שמואל לטקו: אם אפשר מילה, היא עוסקת בעיקר בסוגיות שקשורות לבעיות של אבטחת מידע סביב המאגר.

<שמואל לטקו: לכן זה יותר רגיש.

משה גפני: בסדר.

משה גפני: אני נגד כל הביומטרי הזה.

יואב קיש: גם אני.

משה גפני: אפילו אפשר לסווג אותו לגמרי ולהשאיר אותו בחוץ, זה היה עוד יותר טוב.

משה גפני: עושים טעות.

יואב קיש: רציתי להיות יושב-ראש ולהרוג את זה.

יואב קיש: מטעם ועדת החוץ והביטחון חבר הכנסת אברהם דיכטר יכהן כיושב-ראש הוועדה במקום חבר הכנסת צחי הנגבי.

יואב קיש: מי בעד?

יואב קיש: מי נגד?

יואב קיש: אין.

יואב קיש: בעד הצעת החילופין – פה אחד

יואב קיש: פה אחד.

יואב קיש: הגענו לסעיף 2א.

יואב קיש: אבי, לפני שאתה עושה לו מסג', יכול להיות ש - - -

משה גפני: לא, הוא הולך אתי בכוח.

אבי דיכטר: רואים שאף פעם לא הפעילו עליו כוח.

אבי דיכטר: זה כוח?

שולי מועלם-רפאלי: רציתי להגיד שלא כדאי לדבר עם ראש שב"כ לשעבר על הפעלות כוח.

יואב קיש: טוב, הדיון הוא כזה: יש ועדה משותפת לתקציב הביטחון, שהיא משותפת לוועדת החוץ והביטחון ולוועדת הכספים.

יואב קיש: בוועדה הזו כיהן עד היום השר חבר הכנסת צחי הנגבי כיושב-ראש וכחבר.

יואב קיש: אנחנו מציעים להחליף את חבר הכנסת צחי הנגבי בחבר הכנסת אבי דיכטר.

משה גפני: אתה לא יכול להציע על-פי החוק בלי שאתה מתייעץ אתי.

יואב קיש: רגע, אתה יכול להתייחס.

משה גפני: לא, אתה לא יכול, אתה יושב-ראש ועדת הכנסת.

דוד ביטן: אגיד כמה דברים.

דוד ביטן: אמרתי את זה גם לאבי, שבעניין הזה בטוח שגפני גם יקפוץ.

דוד ביטן: מה אמרתי?

משה גפני: לא, כל הזמן ברור לי שמה שאתה אומר פה בוועדה ומחליט, אתה עומד מאחורי זה.

דוד ביטן: אני עומד.

דוד ביטן: מה הבעיה?

משה גפני: בבקשה.

משה גפני: מה אני אקפוץ?

משה גפני: אתה צריך לקפוץ.

דוד ביטן: אגיד בדיוק מה היה.

דוד ביטן: הרי צריך לבחור מי יהיה יושב-ראש, או כספים או - - -

יואב קיש: יש הגדרה?

דוד ביטן: אמר גפני: בגלל שזה צחי, אני מוותר.

דוד ביטן: בתיקון שעשינו, עשינו אפשרות שאו זה או זה יהיו.

דוד ביטן: ועכשיו, מכיוון שצחי לא יושב-ראש הוועדה, אמרתי לדיכטר, שבעניין הזה יכול להיות שתהיה הסתייגות של גפני, ואכן הוא הגיע.

דוד ביטן: אמרתי בסדר?

יואב קיש: אוקיי.

יואב קיש: אני רוצה לשמוע את ארבל.

<ארבל אסטרחן: ממש בקצרה, חוק יסודות התקציב מקים לנו שתי ועדות משותפות: הוועדה לתקציב הכנסת, שעליה דיברנו אתמול, שהחוק אומר שיו"ר ועדת הכנסת הוא היושב-ראש שלה, שם אין שאלה.

<ארבל אסטרחן: לגבי הוועדה המשותפת לתקציב הביטחון, החוק מקים ועדה משותפת לוועדת הכספים וועדת החוץ והביטחון.

<ארבל אסטרחן: ומכיוון שוועדת הכספים נאמרת ראשונה, הרי שהיושב-ראש צריך לבוא מבין חבריה.

<ארבל אסטרחן: זה לא חייב להיות יו"ר ועדת הכספים – אחד מחברי ועדת הכספים אמור להיות יו"ר הוועדה המשותפת.

<ארבל אסטרחן: בשנה ראשונה תוקן החוק, ולא לראשונה אגב, כי העניין הזה כבר התעורר בעבר, ונקבע שלמשך שנתיים, מיולי 15' עד יולי 17' יהיה כתוב שוועדת הכנסת תקבע את היו"ר מבין כל חבריה.

<ארבל אסטרחן: כלומר, הוא יכול להיות מבין אחת משתי הוועדות.

<ארבל אסטרחן: זה פורמלית המצב.

יואב קיש: גפני, אתה רוצה להתייחס?

משה גפני: כן.

משה גפני: תראו, רבותי, אני סבור שעל-פי החוק, כפי שאמרה היועצת המשפטית של הוועדה, ראשות הוועדה המשותפת שייכת לוועדת הכספים, מכיוון שוועדת הכספים כתובה קודם, כפי שנאמר פה.

משה גפני: בשעתו, כשצחי הנגבי היה יושב-ראש ועדת החוץ והביטחון, היה דיון ארוך כאן בוועדת הכנסת בראשותו של - - -

יואב קיש: מי היה לפניו, אם אפשר לשאול, בכנסת הקודמת?

משה גפני: הוא.

יואב קיש: הוא היה בכנסת הקודמת גם?

משה גפני: הוא היה גם בכנסת הקודמת, נכון?

<שמואל לטקו: כן.

יואב קיש: בתור תפקידו כמה?

משה גפני: הוא היה גם קודם.

<ארבל אסטרחן: עשו הוראת שעה גם מ-2013.

משה גפני: הכנסת הקודמת לא רלוונטית מבחינתי, מכיוון שאני לא הייתי בקואליציה, ואני נוטה לשכוח את הקדנציה הקודמת.

משה גפני: אז זה לא רלוונטי.

יואב קיש: ובכנסת לפניה?

יואב קיש: השאלה היא כזו: כשהיית יו"ר ועדת הכספים לפני זה, האם היית אז גם - - -

משה גפני: מי היה בכנסת ה-18?

<ארבל אסטרחן: ליברמן היה לדעתי יו"ר ועדת החוץ והביטחון.

<שמואל לטקו: אלקין ולוין היו גם כן.

<שמואל לטקו: היה רוני בראון בזמנו.

יואב קיש: בקיצור, לא היית בתפקיד הזה.

משה גפני: לא הייתי בתפקיד הזה.

משה גפני: מי שוויתר על זה בשעתו היה ליצמן.

יואב קיש: זאת אומרת, היה מצב שהיית יו"ר ועדת הכספים אבל לא היית יו"ר - - -

<ארבל אסטרחן: לא הייתה הוראה מחייבת בעבר - - -

יואב קיש: אוקיי.

יואב קיש: הבנתי את הסיפור.

משה גפני: לא משנה.

משה גפני: אני עכשיו מדבר על הקדנציה הזאת.

משה גפני: בקדנציה הזאת צחי הנגבי היה יושב-ראש הוועדה המשותפת לפני כן, ואמרתי כאן בוועדה, שכל עוד שצחי הנגבי הוא היושב-ראש, אז אני מוותר על העניין הזה, אז הוא יהיה היושב-ראש.

משה גפני: על אף שצריך שהחקיקה תאמר משהו, מכיוון שאחרת אנחנו עוברים בעצם על ההחלטה המשפטית, שאומרת שזה יושב-ראש ועדת הכספים.

משה גפני: אמרתי: אני לא רוצה לעולם ועד.

משה גפני: אז נקבעה בחקיקה שלמשך שנתיים יושב-ראש הוועדה יהיה על-פי מה שוועדת הכנסת מחליטה מבין כל חבריה.

יואב קיש: כתוב: למשך שנתיים?

<ארבל אסטרחן: כן, זו הוראת שעה מיולי 15' עד יולי 17'.

משה גפני: כן.

משה גפני: יש תאריך.

משה גפני: הסכמתי לזה, מכיוון שעשיתי חשבון שצחי הנגבי יהיה במשך שנתיים, ואחרי זה זה יחזור על-פי החוק לוועדת הכספים.

משה גפני: ומה שקרה זה שצחי הנגבי מונה לשר, ועכשיו מגיע אבי דיכטר, שהוא עכשיו יושב-ראש ועדת החוץ והביטחון, שהצבעתי בעד זה, אני חושב שהוא ראוי וכו'.

משה גפני: אני סבור שזה מגיע לוועדת הכספים.

משה גפני: אני סבור שוועדת הכנסת, היות שצחי הנגבי הלך, עכשיו זה צריך לחזור לוועדת הכספים.

משה גפני: מכיוון שהחלטתם שיושב-ראש ועדת החוץ והביטחון יהיה אבי דיכטר, אני מסכים שהוא יהיה יושב-ראש הוועדה המשותפת.

משה גפני: אני ממשיך את אותה הסכמה לגבי צחי הנגבי, אני מסכים שאבי דיכטר יהיה יושב-ראש הוועדה המשותפת, עד התאריך.

משה גפני: אין גם אפשרות חוקית.

משה גפני: אם אתם שואלים אותי עניינית, היה תקציב ביטחון עכשיו בתקציב המדינה.

משה גפני: מי שהיה באמת הגורם המרכזי הייתה ועדת הכספים.

יואב קיש: עשו עבודה במשותפת.

משה גפני: עשו עבודה במשותפת, אבל בסוף היה צריך - - -

יואב קיש: כולל הצבענו נגד התקציב.

יואב קיש: בוא, אני לא מוכן לאמירה הזאת.

יואב קיש: ישבתי שם.

משה גפני: תן לי רגע.

משה גפני: אבל עם הכבוד, בשביל זה יש לי חסינות, אני לא חייב להגיד אמת.

דוד ביטן: לא קיבלתם את כל מה שהוא רצה.

אבי דיכטר: אני יכול להציע לך הצעה?

משה גפני: רגע, תן לי רק לסיים.

משה גפני: בסוף כשהיה צריך לאשר את התקציב, בהסכם בין האוצר לבין משרד הביטחון, הייתי צריך לבוא לנהל את הוועדה המשותפת.

משה גפני: מתברר שבסוף ועדת הכספים היא הגורם המרכזי.

משה גפני: אבל מכיוון שבמקרה הזה זה אבי דיכטר, אז את מה שאמרתי על צחי הנגבי אני אומר עליו.

דוד ביטן: קודם כול, אם גפני מסכים – כל הכבוד, זה פותר לנו בעיה.

דוד ביטן: בלי להתחייב לאחר כך.

יואב קיש: נכון.

משה גפני: לא רק, אני דורש שזה יחזור בסוף, גם על-פי החוק וגם בפועל.

משה גפני: אני גם לא יכול לפגוע בוועדת הכספים, כאשר החוק אומר שוועדת הכספים צריכה להיות בראש.

משה גפני: אני גם יכול להסביר באריכות למה זה.

מכלוף מיקי זוהר: מתי זה חוזר?

שולי מועלם-רפאלי: יולי 2017, שלוש פעמים היא אמרה את זה.

דוד ביטן: אוקיי, קודם כול, כל הכבוד לגפני, פתר את הבעיה.

יואב קיש: שנייה.

יואב קיש: דיכטר, אתה רוצה להגיד משהו?

אבי דיכטר: אל"ף, אני מאוד מעריך את המהלך של גפני, וזה בסך הכול עם שתי ידיים על הכתפיים, לא היה יותר מזה.

משה גפני: כן, תאר לך היה יותר, הייתי מוותר על החוק.

אבי דיכטר: כן, מי שמכיר את גפני חושב שהוא באמת מתכוון ברצינות.

אבי דיכטר: אבל אני חושב שבאמת לחשוב הלאה על המשמעויות היותר עמוקות, זה שווה שיחה בין יושבי-ראש הוועדה.

יואב קיש: מאה אחוז.

אבי דיכטר: ואז באמת נחליט מה טוב למדינת ישראל ולתקציב הביטחון.

יואב קיש: אז אני קודם כול באמת מצטרף לברכות לחבר הכנסת גפני, שהסכים להמשיך את ההסדר כפי שהוגדר עד יולי 17'.

משה גפני: זה יעלה לך בדברים אחרים.

יואב קיש: מה שאנחנו עושים זה ככה: בוועדה הזו, במקום חבר הכנסת השר צחי הנגבי יכהן כיושב-ראש הוועדה המשותפת חבר הכנסת אבי דיכטר.

יואב קיש: וחבר הכנסת יואב קיש, אנוכי, יכהן כחבר במקום חבר הכנסת צחי הנגבי, כי אבי דיכטר הוא חבר בוועדה.

משה גפני: כן.

משה גפני: עד התאריך שמופיע בחוק.

יואב קיש: לא שינינו כלום, כפי שמופיע.

<קריאה: מי נכנס במקום צחי?

משה גפני: במקום צחי נכנס דיכטר.

יואב קיש: אסביר.

יואב קיש: החברים היו צחי ודיכטר.

יואב קיש: צחי עוזב, אני נכנס למשותפת, ודיכטר יושב-ראש.

משה גפני: כן, ברור.

יואב קיש: מי בעד ההחלטה?

יואב קיש: מי נגד?

יואב קיש: מי נמנע?

יואב קיש: בעד החילופין בוועדה המשותפת לתקציב הביטחון – רוב

יואב קיש: החילופין אושרו.

יואב קיש: אוקיי.

יואב קיש: אז סיימנו עם העניין הזה, התקבלו כל – הלאה.

משה גפני: אני יכול ללכת?

משה גפני: מה, אתם הולכים להפתיע אותי עם עוד משהו?

משה גפני: מעבירים משהו - - -

יואב קיש: רק סגן יושב-ראש אנחנו עושים.

מכלוף מיקי זוהר: יש ועדת הרפורמה.

משה גפני: זהו, אני שואל אם מעבירים משהו היום לאלי כהן.

דוד ביטן: כן, יושב-ראש ועדת הרפורמות הופך להיות יושב-ראש ועדת הכספים והפוך.

דוד ביטן: כי זה הכול עובר לרפורמות, אז תהיה שמה כבר וזהו.

יואב קיש: אוקיי.

יואב קיש: מינוי סגנים ליושב-ראש.

יואב קיש: בהתאם להחלטת סיעת הליכוד, קיבלתי הודעה כי חברי הכנסת הבאים יכהנו כסגני יושב-ראש הכנסת מטעם סיעת הליכוד החל מה-1 ביוני 2016:

יואב קיש: חברת הכנסת נאוה בוקר במקום חברת הכנסת נורית קורן, עד יום 1 ביוני 2018.

אחמד טיבי: נורית קורן לא תהיה?

יואב קיש: נאוה בוקר במקום נורית קורן.

יואב קיש: וחבר הכנסת אורן חזן ימשיך בתפקיד סגן היושב-ראש.

אחמד טיבי: זה נורא.

יואב קיש: שמעת עוד חדשה?

דוד ביטן: יש החלטת סיעה מלפני שנה בעניין הזה.

יואב קיש: חבר הכנסת אורן חזן ימשיך בתפקיד סגן יושב-ראש הכנסת עד ל-1 ביוני 2017, עוד שנה.

יואב קיש: יש פה את יו"ר הסיעה שלי, זו בקשה שהוא חתום עליה, ואנחנו מכבדים את בקשתו.

אחמד טיבי: אתם לא יכולים לעשות חילופים כדי שיהיה מילוי פונקציה מלא?

דוד ביטן: כרגע זו ההחלטה, אחר כך נראה.

יואב קיש: אתה רוצה להתייחס, דוד?

דוד ביטן: לא, זאת החלטת סיעת הליכוד מלפני שנה.

אחמד טיבי: אני חושב שהדחתה של נורית קורן - - -

יואב קיש: רגע, טיבי, ניתן לך להתייחס.

אחמד טיבי: לא, אני לא יכול להתאפק.

דוד ביטן: טיבי, אתה יודע שאף לא מתערב במה שקורה בסיעות אחרות בעניינים האלה.

דוד ביטן: יש החלטת סיעת הליכוד מלפני שנה, שנאוה בוקר תחליף את נורית קורן לשנתיים הבאות.

דוד ביטן: ולגבי אורן חזן, הייתה טעות.

דוד ביטן: החלטת הסיעה הייתה לשנתיים, משום מה באישור ועדת הכנסת במליאה קבעו שנה, הייתה טעות במכתב שצחי נתן ליושב-ראש ועדת הכנסת.

דוד ביטן: אנחנו מתקנים את זה עכשיו, זה הכול.

אחמד טיבי: לא, אני מדבר על הפגיעה בתדמיתה של הכנסת, שנורית קורן יותר לא תהיה סגנית יושב-ראש.

יואב קיש: היא תהיה, בשנה הרביעית היא חוזרת.

יואב קיש: בהסכם סיעה - - -

אחמד טיבי: - - - שנה רביעית.

יואב קיש: זה גם ליברמן אמר.

דוד ביטן: מה הטענה?

דוד ביטן: הוא לא סתם אומר את זה.

אחמד טיבי: לא אמרתי.

אחמד טיבי: אני מנוסה יותר מליברמן בכנסת.

דוד ביטן: אתה לא סתם אומר מה שנקרא.

יואב קיש: מה אמרת?

יואב קיש: שלא תהיה או שתהיה?

אחמד טיבי: לא תהיה שנה רביעית.

יואב קיש: בטח שתהיה.

אחמד טיבי: מה קרה לך?

דוד ביטן: האמת, יש משא ומתן שתחליף אותך, אבל תיכף נראה מה המצב.

אחמד טיבי: תנסו.

יואב קיש: טוב.

יואב קיש: עוד מישהו רוצה להגיד משהו?

יואב קיש: מיקי?

אחמד טיבי: אני מוכן להקריב, אוקיי?

אחמד טיבי: העיקר תדמיתה של הכנסת.

דוד ביטן: זה נכון.

יואב קיש: טוב.

יואב קיש: אז מי בעד המינוי סגנים לפי ההחלטה שהקראתי?

<ארבל אסטרחן: זו גם המלצה למליאה.

דוד ביטן: המלצה למליאה, ודאי.

יואב קיש: המלצה.

יואב קיש: מישהו נגד?

יואב קיש: נמנע?

אחמד טיבי: אני לא יכול להיות שלם עם עצמי ולתמוך בהצעה כזאת.

אחמד טיבי: מצפוני מעיק עלי.

אחמד טיבי: בעד מינוי הסגנים ליושב-ראש הכנסת – רוב

אחמד טיבי: נמנעים – 1

יואב קיש: טוב.

יואב קיש: אז עבר.

אחמד טיבי: אני נמנע.

יואב קיש: טיבי נמנע.

אחמד טיבי: בשביל ההיסטוריה.

יואב קיש: אני נועל את הישיבה.

יואב קיש: תודה רבה.